钦定古今图书集成/明伦汇编/氏族典/第216卷 > 《凌迪知万姓统谱》 > 和㠓
## 钦定古今图书集成/明伦汇编/氏族典/第216卷 > 《凌迪知万姓统谱》 > 和㠓

按《宋史和岘传》：“岘弟㠓，字显仁，凝第四子也。太平兴
国八年，擢进士第，释褐霍丘主簿。雍熙初，知崇仁县，
就拜大理评事。江南转运杨缄以其材干奏，移知南
昌县。代还，刑部取为详覆官，迁光禄寺丞。召试中书，
擢为太子中允，命直史馆。淳化初，㠓撰《七榜题名记》，
并补著凝所撰《古今孝悌集成》十卷以献，遂以本官”
直集贤院。三年，迁右正言。是岁，太宗亲试贡士，㠓预
考校，作歌以献，称上旨，遂以本官和制诰。不逾年，加
水部员外郎、知理检院。至道元年，赐金紫，与王旦同
判吏部铨。是秋，晨起将朝，风眩暴作而卒，年四十五。